kalixlouiis/myanmar-wikipedia-corpus huggingface dataset:
မဟာတံတိုင်းတံခါးဝရှိရုပ်တုကိုဆွဲတင်ရာတွင်ကြိုးပြတ်သဖြင့် ပြုတ်ကျခန်း မဟာတံတိုင်းကို အခြားလူမျိုးများ ဖြတ်ကျော်တိုက်ခိုက်ခန်းများတွင် ပါဝင်သည်။
အတိတ်ဖြစ်ရပ် နောက်ခံနေရာများ ဟန်နိုင်ငံနန်းတော် ချီလျန့်နေခဲ့သော နန်းတော်ဖြစ်သည်။
ချီလျန့် အတိတ်ကို ပြန်သတိရသော ဇာတ်ဝင်ခန်းတွင် ဤနန်းတော်ကို နောက်ခံထား တင်ဆက်ခဲ့သည်။
ကွေကူဂိုဏ်းနေရာ ကယ်နယဲ့နှင့် ဝေ့ကျွမ်းတို့ သိုင်းပညာသင်ယူခဲ့သော နေရာဖြစ်သည်။
ကျေးနားမျှော်စင် ဇာမဏီဖြူ၏ အတိတ်ကို တင်ဆက်သော အထူးကာတွန်းရုပ်ရှင် ဇာတ်လမ်းတိုတွင် ပါဝင်သည်။
နုန့်ယွီနေသော မျှော်စင်ဖြစ်သည်။
နုန့်ယွီ စောင်းတီးသောအခါ ကျေးငှက်များက ဤမျှော်စင်သို့ လာရောက်၍နားထောင်ခဲ့ကြသည်။
တောင်ပေါ်ဆေးခန်း တွမ်းမုလုံ ပညာသင်ခဲ့သော နေရာဖြစ်သည်။
တွမ်းမုလုံ သတိမေ့ခါနီး မိမိဆရာမကို အောက်မေ့သော ဇာတ်ဝင်ခန်းတွင် တောင်ပေါ်ဆေးခန်း ပါဝင်သည်။
ယန့်နိုင်ငံနန်းတော် ကောင်းယွဲ့ နေခဲ့သောနေရာ ဖြစ်သည်။
ချင်စစ်သားများ နန်းတော်ကို လာရောက်မသိမ်းပိုက်ခင်အထိ နေခဲ့သည်။
ကောင်းယွဲ့က ထျန်းမင်ကို မိမိမင်းသမီးဖြစ်ကြောင်း ဝန်ခံသောဇာတ်ဝင်ခန်းတွင် ဤနန်းတော်ကို ပြသခဲ့သည်။
စစ်မြေပြင် ရှန့်ရှောက်ယွီ စစ်တိုက်ခန်းများကို စစ်မြေပြင်နောက်ခံထား၍ တင်ဆက်ခဲ့သည်။
မော့ဂိုဏ်းက ချူစစ်တပ်ကို လာရောက်ကူညီခန်း ရှောင်လုံက ရှောက်ယွီကို တပ်ဆုတ်ရန် တိုက်တွန်းခန်းတို့တွင် ပါဝင်သည်။
ချူနန်းတော်ရင်ပြင် ချူနိုင်ငံနန်းတော်၏ မင်းရင်ပြင်ဖြစ်သည်။
အတွဲ၄တွင် စတင်မိတ်ဆက်ခဲ့သည်။
ချူမင်းသားရှန့်ရှောက်ယွီကို စစ်ဦးထုပ်ချီးမြှင့်သောနေရာဖြစ်သည်။
ရှောက်ယွီက မိမိဝတ်ဆင်ခဲ့သော စစ်ဝတ်တန်ဆာကို ပြန်တွေ့သောအခါ အတိတ်ကိုသတိရသောအခန်းတွင်ထည့်သွင်းတင်ဆက်ခဲ့သည်။
တံတား နှင်းဖြူ၏အတိတ်ကိုဖော်ပြသော ဇာတ်လမ်းပိုင်းတွင်တင်ဆက်ခဲ့သည်။
ကောင်းကျန့်လီအဖမ်းခံရသောအခန်းတွင်ပါဝင်သည်။
စစ်သူကြီးလွှတ်လိုက်သောလူ၃ယောက်နှင့်တိုက်ရာမနိုင်ဘဲ အဖမ်းခံရသောအခန်းတွင် ထည့်သွင်းတင်ဆက်ခဲ့သည်။
ယန့်စစ်သူကြီးအိမ်တော် အတွဲ၃တွင်ပါဝင်သည်။
နှင်းဖြူက ထိုစစ်သူကြီးကိုသတ်ခန်း ကောင်းကျန့်လီနှင့် စစ်သူကြီးလူတို့တိုက်ခန်းများပါသော အပိုင်းတွင် ထည့်သွင်းတင်ဆက်ခဲ့သည်။
ကိုးကား http://www.qinsmoon.com/index အတွဲ၄ ဗွီဒီယိုများ Tudou Site အတွဲ၃ ဗွီဒီယိုများ Tudou Site အတွဲ၁ ဗွီဒီယိုများ ပြန်လည်ဆန်းသစ်မှု အတွဲ ၂ ဗွီဒီယိုများTudou Site ပိုင်ဖုန့်ဟွမ်ငယ်ဘဝဇာတ်လမ်း ရင်းယန်အမြွှာညီအမ Category:တရုတ် ရုပ်သံဇာတ်လမ်းတွဲများ Category:အပြင်တွင်မရှိသော ဇာတ်လမ်းတွဲအလိုက် ဇာတ်လမ်းနောက်ခံနေရာများ Category:ဇာတ်လမ်းနောက်ခံနေရာစာရင်းများ Category:အပြင်တွင်မရှိသော တရုတ်နိုင်ငံနောက်ခံ ဇာတ်လမ်းနေရာများ။
ငါးကျည်းကန် (ခေါ်) ငကျီးကန်းသည် ပင်လယ်ငါးမျိုးဖြစ်သည်။
ပါဏဗေဒအလိုအားဖြင့် 'ဒီကပ်တားရပ် ရပ်ဆဲလီ'ဟု ခေါ်၍ 'ကာရင် ဂျီဒီ' မျိုးရင်းတွင် ပါဝင်သည်။
ထိုငါးမျိုး၏ ကိုယ်သည် ရှည်လျား၍ ခပ်ပြားပြားနေသည်။
မျက်လုံးများသည် ခေါင်း၏ ဘေးဖက်တွင်ရှိ၍ ကြီးမားသည်။
ကျောဆူးတောင်နှင့် စအိုဆူးတောင်တို့သည် အမြီးသို့ထိအောင် ရှည်လျားကြသည်။
အမြီးခွ ရှည်သည်။
ကိုယ်နှင့်ပါးတို့အပေါ်တွင် အကြေးခွံများရှိသည်။
အရောင်မှာ ရွှေရောင်/ငွေရောင် ဖြစ်သည်။
ပါးဟက်ဖုံးတွင် အမည်းစက်ပါတတ်သည်။
အရှည် ၁၂ လက်မအထိ ရှိသည်။
ထိုငါးမျိုးသည် အုပ်ဖွဲ့၍ တစ်နေရာမှတစ်နေရာသို့ လှည့်လည်ကျက်စားလေ့ရှိသည်။
ငါးကျည်းကန် ငါးသည် ပြား၍ ရှည်လျားသော ငါးမျိုးဖြစ်သည်။
ပင်လယ်တွင် ကျက်စားလေ့ရှိသည်။
မျက်လုံးကြီးမား၍ ကျောဆူးတောင်နှင့် စအိုဆူးတောင်တို့မှာ အမြီးထိ ရှည်လျားသည်။
အမြီးနှစ်ခွရှိ၍ ကိုယ်နှင့်ပါးပေါ်တွင် အကြေးခွံများ ရှိသည်။
ရွှေရောင်၊ ငွေရောင်သန်းနေတတ်သည်။
ပါးဟက်ဖုံးတွင် အမည်းစက်များ ရှိတတ်သည်။
အရှည်မှာ ၁၂ လက္မခန့်ရှိ၍ အုပ်ဖွဲ့နေတတ်သည်။
ကိုးကား ကဏ္ဍ:အာရှတိုက်တွင် တွေ့ရသော ရေငန်ငါး။
ကောဒ့် ငါးပင်လယ်ငါး၏ အသည်းမှ ထုတ်လုပ်သော အဆီဖြစ်သည်။
ဝေလငါး၊ တူနာငါးနှင့် ဟဲလီဘတ်ငါးတို့မှလည်း အလားတူ အဆီထုတ်သည်။
ငါးကြီးဆီသည် ဘီတာမင် အေဓာတ် ကြွယ်ဝ၍ အားတိုးဆေးအဖြစ် သောက်သုံးကြသည်။
အနံ့အသက် ဆိုးဝါးသဖြင့် ကော်ရည်ဖုံးသောအလုံးအဖြစ်ဖြင့်ဖြစ်စေ၊ ပြုပြင်ထားသော အီမားရှင်းအနေနဲ့ဖြစ်စေ သောက်နိုင်သည်။
ကော့ငါးသည် ငါးပေအထိ ရှည်လျား၍ ပေါင်ချိန် ၅၀ အထိ အချိန်စီး၍ ငါးအသားကိုလည်း စားသောက်ကြသည်။
မြောက်အတ္တလန်တိတ် သမုဒ္ဒရာမှ တစ်နှစ်လျှင် အကောင်ရေ သန်း ၅၀၀ မျှ ဖမ်းမိသည်။
ကိုးကား ကဏ္ဍ:ငါး ထုတ်ကုန်များ။
ငါးဇင်(Large-Eved Mullet) သည် ရေချိုရေငန် နှစ်ရပ်လုံးတွင် သွားလာကျက်စားနိုင်သော ငါးဖြစ်သည်။
နှုတ်သီးတွင် ပေါက်သောအမျှင်သည် တင်ဆူးတောင်ထိအောင် ရှည်လျားသည်။
ကိုယ်ထည်သည် တင်ဆူးတောင်၏ နောက်ဖက်မှ စ၍ အမြီးထိအောင် ချိုင့်ဝင်နေသည်။
အမြီးဆူးတောင်မှာ ခွသဏ္ဌာန်ရှိ၍ အထက်ပိုင်းသည် အနည်းငယ် ရှည်ထွက်နေသည်။
ဦးခေါင်းချွန်၍ ကိုယ်မှာရှည်သွယ်သည်။
စောလဂွန်းအိန် သည် ၁၅၄၁ ခုနှစ်မှ ၁၅၅၀ အထိ မုတ္တမနယ် ကို အုပ်ချုပ်ခဲ့သော ဘုရင်ခံတစ်ဦး ဖြစ်သည်။
တောင်ငူခေတ် ဘုရင် တပင်ရွှေထီးနှင့် ဘုရင့်နောင် တို့ထံတွင် စစ်ဖက်အကြံပေးအဖြစ် အမှုထမ်းခဲ့သော မွန်လူမျိုး တစ်ဦး ဖြစ်သည်။
၁၅၄၀ မှ ၁၅၄၉ ခုနှစ်အထိ စစ်မှုထမ်းခဲ့ကာ ယိုးဒယား–မြန်မာစစ်ပွဲ (၁၅၄၇–၄၉) တွင် ထားဝယ်ခံတပ်ကို သိမ်းပိုက်ရာတွင် ဦးဆောင်တိုက်ခိုက်ခဲ့သူလည်း ဖြစ်သည်။
၁၅၅၀ တွင် သုရှင်တကာရွတ်ပိ လုပ်ကြံခံရပြီးနောက် သမိန်ထောမှ မုတ္တမမြို့ ဘုရင်ခံအဖြစ် သိမ်းပိုက်ခဲ့သည်။
အတ္ထုပ္ပတ္တိ စောလဂွန်းအိန်သည် ဟံသာဝတီဘုရင် ဓမ္မစေတီမင်း၏ မြေးတော်သူဖြစ်ပြီး သုရှင်တကာရွတ်ပိ၏ တူနှင့် ယောက်ဖ အဖြစ်လည်း တော်စပ်သည်။
စောလဂွန်းအိန်သည် သုရှင်တကာရွတ်ပိ၏ နှမတော်နှင့် လက်ထပ်ခဲ့ပြီး သူ၏ မိခင်မှာ သုရှင်တကာရွတ်ပိ၏ အရီးတော် ဖြစ်သည်။
Hmannan Vol. 2 2003: 222 သူသည် သုရှင်တကာရွတ်ပိ ကွယ်လွန်ပြီးနောက် တပင်ရွှေထီးထံတွင် အမှုထမ်းခဲ့သည်။
Hmannan Vol. 2 2003: 196 ကိုးကား ကျမ်းကိုးစာရင်း Category:မဂဒူး မင်းဆက် Category:မွန်လူမျိုးများ။
ချင်ဒဏ္ဍာရီသည် ဒါရိုက်တာ ရော်ဘင်ရှန်(လီပင်းရှန်)ဇာတ်လမ်းရေး၍ ရိုက်ကူးသော တရုတ်ကာတွန်းရုပ်ရှင်ဖြစ်သည်။
အသံသရုပ်ဆောင်များ ကျင်းထျန်းမင်အဖြစ်ဖှုန်းကျွင့်ဟွာ ရှန့်ရှောက်ယွီအဖြစ် ရှန်ဒါဝေး ရှောင်လီအဖြစ်ကျိကွမ့်လင် ဖီရှိုးအဖြစ် ကျိုးကျီ ကယ်နယဲ့အဖြစ်လျှိုချင်း ဝေ့ကျွမ်းအဖြစ် ကျန်းကျားရီနှင့်ဝူးလေ စီးမင်ကြီးအဖြစ် ဟွမ်ရိင်း ကုန်းစူးချိုအဖြစ်ဝမ်းရှောင်းပင်း ချန်းယွိကျူးအဖြစ် လွီးလောင်းပွေါ် သစ်သီးစစ်သူကြီးအဖြစ်မုန့်ရှန်းလုံ ချင်စစ်တပ်အရာရှိအဖြစ်ယုံကျွင်း နယ်မြေခံအကြီးအမှူးအဖြစ်ဒီဖှေးဖှေ နယ်မြေခံစစ်သားအဖြစ်ကျောက်ချန်းကျင်း နောက်ခံစကားပြော ကျုံးယိုတောင်း စာကိုးစာရင်း http://m.cinemagia.ro/filme/the-legend-of-qin-591506/ http://movie.mtime.com/194267/ Category:၂၀၁၄ ရုပ်ရှင်ဇာတ်ကားများ Category:တရုတ် ကာတွန်းရုပ်ရှင်ဇာတ်ကားများ။
300px|thumbnail|ဆယ်ဂရေး အီမီလီယို ဂျီနို ဆယ်ဂရေး (၁ ဖေဖော်ဝါရီ ၁၉၀၅ – ၂၂ ဧပြီ ၁၀၈၉) အီတာလျံ ရူပဗေဒ ပညာရှင်တစ်ဦးနှင့် နိုဘယ်ဆုရတစ်ဦး ဖြစ်သည်။
သူသည် ဒြပ်စင် တက္ကနက်တီယမ်နှင့်အက်စ်တက်တိုင်း အပြင် အန်တိုင်ပရိုတွန် ကို ရှာဖွေတွေ့ရှိခဲ့သူဖြစ်သည်။
ယင်းတို့ကြောင့် ရူပဗေဒအတွက်နိုဗယ်ဆုကို ၁၉၅၉ တွင် လက်ခံရရှိခဲ့သည်။
တက္ကနက်တီယမ်သည် ဓာတုဗေဒ ဒြပ်စင်တစ်မျိုးဖြစ်ပြီး ဓာတုသင်္ကေတ Tc ဖြစ်ကာ အက်တမ်အမှတ် ၄၃ ဖြစ်သည်။
ငါးဒုတ်သည် ငါးသိုင်းမျိုးတွင်ပါဝင်သော ငါးမျိုးဖြစ်သည်။
ပါဏဗေဒအလိုအားဖြင့် ငါးဒုတ်ကို 'ဗာဗပ်တိုး'ဟု ခေါ်သည်။
ထိုငါးသည် ငါးသိုင်းမျိုးဖြစ်၍ 'စိုင်ပရီနီဒီ'မျိုးရင်းတွင် ပါဝင်သည်။
ကိုယ်သည်ရှည်၍ အနည်းငယ်ပြားသည်။
ဦးခေါင်းသည် ချွန်ထွက်နေသည်။
စအိုဆူးတောင်၏ နောက်ဘက်တွင် အမြီးသည် သေးသွားသည်။
ပါးစပ်မှာ ကျဉ်းသည်။
နှုတ်ခမ်းများမှာ အသားထူသည်။
အရောင်မှာ ဒေသကိုလိုက်၍ ပြောင်းလဲဲ၏။
တစ်ခါတစ်ရံဒေသတစ်ခုထဲ၌ပင် အရောင်ကွဲပြားခြင်းရှိသည်။
ဦးခေါင်းမှာ ချွန်၍ ကိုယ်ခန္ဓာမှာ ပြားနေသည်။
စအိုဆူးတောင်၏နောက်တွင် အမြီးသေး၍နေသည်။
ပါးစပ်ကျင်း၍ နှုတ်ခမ်းသားမှာ ထူလေသည်။
အရောင်မှာ ဒေသကိုလိုက်၍ အခါအားလျော်စွာ ပြောင်းတတ်သည်။
ကိုးကား ကဏ္ဍ:အာရှတိုက်တွင် တွေ့ရသောငါး။
နှုတ်ခမ်းမွှေးမပါသော ငါးရှည်တစ်မျိုးဖြစ်သည်။
ပါးစပ်သည် စောက်နက်သည်။
ပါးဟက်ဝကျယ်၍ မျက်စိများတွင် အဆီများဖြင့် ပြည့်ဝသော မျက်ခွံများ ဖုံးအုပ်နေသည်။
ကိုယ်မှာလျား၍ ပြားနေသည်။
အထက်မေးရိုးသည် ရှေ့သို့ ငေါထွက်နေ၍ ကိုယ်၏နောက်ပိုင်းကျကျတွင် ဆူးတောင်ငယ်တစ်ခု ရှိသည်။
အရှေ့ဘက်စောင်း တစ်လျောက်၌ ဆံပင်နှင့်တူသော အမျှင်များရှိသည်။
အကြေးခွံများမှာ သေးငယ်၍ ပါးလွှာသည်။
အကြေးခွံလဲတတ်သည်။
စိမ်းပြာရောင် ကျောပြင်ရှိ၍ ဘေးဘက်နှင့် ဝမ်းပိုင်းတွင် ငွေရောင်သန်း၍ နေသည်။
ငါးမန်းကားသည် ငါးမန်းမျိုးတွင် ပါဝင်၍ ငါးမန်းနှင့်ဆင်တူသည်။
သို့ရာတွင် ခေါင်းပိုင်းသည် အလွန်ပြားသည်။
ပင်လယ်ကမ်းစပ် ရေတိမ်ရာတွင် ကျက်စားနေတတ်သော ငါးမျိုးဖြစ်သည်။
ကိုယ်လုံးနှင့် ရင်ဆူးတောင်တွင် အဖြူရောင် အပြောက်ငယ်များရှိလေသည်။
ကျောပိုင်း မွဲပြာရောင်ရှိပြီး ဝမ်းပိုက်သည် အဖြူရောင်ရှိလေသည်။
ကိုယ်လုံးနှင့် ရင်ဆူးတောင်များတွင် အဖြူရောင်အပြောက်ငယ်များရှိသည်။
ငါးမန်းကားသည် ငယ်စဉ်၌ ပင်လယ်ကမ်းစပ်ရေတိမ်ရာတွင်သာ ကျက်စားလေ့ရှိပြီး ကြီးလာသောအခါမှ ရေနက်ရာသို့ ရွှေ့ပြောင်းကျက်စားတတ်သည်။
ကိုးကား ကဏ္ဍ:ငါးမန်းများ။
thumbnail|ငါးမန်းစွယ်သည် သာမန်ငါးကဲ့သို့ အမြီးနှစ်ခွနှင့် ဆူးတောင်ရှိပြီး ဦးဘက်တွင် သွားချွန်တန်း နှစ်ဖက်ရှိသော ငါးမန်းလွှသွားသဖွယ် အစွယ်ပါရှိသဖြင့် ငါးမန်းစွယ်သည်ဟု ခေါ်လေသည်။
ထိုအစွယ်များကို ဖြတ်ယူ၍ အိမ်တွင်အလှထားရန် ရောင်းချကြလေသည်။
အစွယ်သည် ၆ လက်မအရွယ်မှ ၅ ပေ ၆ပေအထိ အရွယ်အစား အမျိုးမျိုးရှိသည်။
ရခိုင်နှင့် တနင်္သာရီကမ်းရိုးတန်း တစ်လျောက်တွင် တွေ့ရသည်။
စွယ်ငါးမန်း၊ ငါးမန်းစွယ်၊ ခုန်ငါးမန်း စသည်ဖြင့် ခေါ်ကြသည်။
ငါးမန်းအသားကိုလည်း စားသောက်ကြသည်။
First generation Roomba Vacuum cleaner the carpets in a domestic environment အိမ်တွင်းမှုလုပ်ငန်းသုံး စက်ရုပ်(Home Service Robot) (သို့) ဝန်ဆောင်မှုပေးသော စက်ရုပ်များသည် အလိုအလျောက်ထိန်းချုပ်မှုစနစ်ပါ စက်ရုပ်များဖြစ်ပြီး အိမ်တွင်းမှုလုပ်ငန်းများတွင် အသုံးပြုကြသည်။
များလှစွာသော အိမ်တွင်းမှုလုပ်ငန်းသုံး စက်ရုပ်များကို အခြေခံ အိမ်သန့်ရှင်းရေးလုပ်ငန်းများအတွက် အသုံးပြုကြပြီး အချို့ကိုတော့ သင်ကြားရေးနှင့် ဖျော်ဖြေရေးလုပ်ငန်းများအတွက် အသုံးပြုကြသည်။
(ဥပမာ - ၁၉၈၀ မှစတင်ထုတ်ဝေခဲ့သော HERO (Heathkit Educational RObot) စီရီးစက်ရုပ်များ) အချို့ အိမ်တွင်းမှုဝန်ဆောင်မှုပေး စက်ရုပ်များမှာ အလွန်ပင်ရိုးရှင်းနေသောလည်း အချို့ကတော့ အိမ်ရဲ့ ဝိုင်ဖိုင်ကွန်ယက်နှင့် ချိတ်ဆက်၍ သော်လည်းကောင်း၊ စံပတ်ဝန်ကျင်စနစ်နှင့် ချိတ်ဆက်၍ သော်လည်းကောင်း သူတို့ရဲ့ အလိုအလျောက်ထိန်းချုပ်နိုင်မှုစနစ်ဟာ အလွန်ပင်မြင့်မားနေပီ ဖြစ်သည်။
၂၀၀၆ ခုနှစ်တွင် အိမ်တွင်းမှုလုပ်ငန်းသုံး စက်ရုပ် ၃,၅၄၀,၀၀၀ ကိုအသုံးပြုနေပြီး စက်မှုလုပ်ငန်းသုံး စက်ရုပ်များမှာ ၉၅၀,၀၀၀ ရှိသည်ဟု နှိုင်းယှဉ်ချက်အရ သိရသည်။
အိမ်တွင်းမှုလုပ်ငန်းသုံး စက်ရုပ်အမျိုးအစားများ အိမ်အတွင်းတွင်သုံးသော စက်ရုပ်များ Robotic vacuum cleaner နှင့် Floor-scrubbing robots များသည် အိမ်ကြမ်းပြင် သန့်ရှင်းရေးအတွက်သုံးသည်။
Dressman ကဲ့သို့သော စက်ရုပ်များသည် မီးပူတိုက်ရန်အတွက်ပြုလုပ်ထားသော စက်ရုပ်များဖြစ်သည်။
မီးဖိုခေျာင်သုံးစက်ရုပ်များအဖြစ် Kickstarter ကုမ္ပဏီမှ ထုတ်သော Somabar စက်ရုပ်များမှာ နာမည်ကြီးသည်။
အိမ်အပြင်တွင်သုံးသော စက်ရုပ်များ မြတ်ရိတ်ရာ၌ အသုံးပြုသော မြတ်ရိတ်စက်စက်ရုပ် အမျိုးအစားများသည် မောင်းနှင်သူမလိုအပ်ပဲ မိမိဘာသာ မြတ်ရိတ်ခြင်းကို လုပ်ဆောင်နိုင်သည်။
အချို့စက်ရုပ်အမျိုးအစားများသည် မညီညာသော၊ ရှုပ်ထွေးနေသော ပတ်ဝန်းကျင်မှာပင် လုပ်ဆောင်နိုင်စွမ်းရှိကြသည်။
အချို့သည် တစ်ဧက၏ လေးပုံပုံတစ်ပုံထိ လုပ်နိုင်စွမ်းရှိပြီး အချို့သည် ၃၇၀၀ စတုရန်းကီလိုမီတာ အကျယ်အဝန်းထိ လုပ်ကိုင်နိုင်ကြသည်။
ထို့ပြင် ၂၇ ဒီဂရီ အမြင့်စောင်းနေသော တောင်ကုန်းများကိုလည်း တက်ရောက်နိုင်စွမ်းရှိကြသည်။
ရေကူးကန်ထိန်းသိမ်းရေး စက်ရုပ်များသည်လည်း အလိုအလျောက်ရေကူးကန်များကို ထိန်းသိမ်းခြင်း၊ သန့်ရှင်းခြင်းများ ပြုလုပ်နိုင်သည်။
Looj ကဲ့သို့သော စက်ရုပ်များသည် အိမ်၏ ရေတံလျှောက်ကို သန့်ရှင်းပေးပြီး အသုံးပြုသူမှ ရိမုကွန်ထရိုးဖြင့် ခိုင်းစေနိုင်သည်။
ကစားစရာ စက်ရုပ်များ ကစားစရာစက်ရုပ်များဟုဆိုလျှင် Furby ကဲ့သို့သော စက်ရုပ်များကို လူသိများကြသည်။
ထို Furby ကစားစရာ စက်ရုပ်ကို ၁၉၉၈ ခုနှစ်မှ စတင်ဖြန်ချီခဲ့သည်။
ကစားစရာစက်ရုပ်များသည် လူနှင့်တူသော အဝေးထိန်းစနစ်ဖြင့် ထိန်းချုပ်ရသော စက်ရုပ်အမျိုးအစားများ ဖြစ်ကြသည်။
ထို စက်ရုပ်များသည် အီလက်ထရောနစ် အိမ်မွေးတိရစ္ဆာန်များ ဖြစ်ကြပြီး ကလေးများအတွက် အဖော်မွန်များလည်း ဖြစ်ကြသည်။
ထိုကဲ့သို့သော စက်ရုပ်များကို RoboCup ကဲ့သို့သော ပြိုင်ပွဲများတွင် တက္ကသိုလ်များစွာမှ နှစ်စဉ် ယှဉ်ပြိုင်လေ့ရှိကြသည်။
မြောက်မြားစွာ ရောင်းချခဲ့ရသော စက်ရုပ်ကစားစရာများထဲမှ တစ်ခုကို ပြောပါဆိုလျှင် ဆိုနီကုမ္ပဏီမှ ထုတ်သော AIBO ခွေးစက်ရုပ်ဟု ဆိုရပေမည်။
Social robots ကိုးကား Category:အိမ်တွင်းမှုလုပ်ငန်းသုံး စက်ရုပ်များ။
ငါးဝဲရောင် (Protonibea diacanthus) သည် နှာတံပွသော ငါးတမျိုးဖြစ်၍ နှာတံရင်းတွင် အပေါက်ငယ် သုံးခုရှိသည်။
အောက်မေးရိုး အောက်ဘက်တွင် အပေါက်ငယ် ငါးခုရှိသည်။
အမြီး၊ ဆူးတောင်မှာ သပ်နှင့် တူသည်။
ငါးအရောင်မှာ ညိုမှိုင်း၍ ကျောဖက်တွင် ငွေရောင်သန်းကာ ဆူးတောင်များ၌ ရွှေရောင်ရှိသည်။
ရခိုင်နှင့် တနင်္သာရီ ကမ်းရိုးတန်းတွင် တွေ့ရှိရတတ်သည်။
အင်ဒို-ပစိဖိတ်ဒေသ၏ မျိုးရင်းဖြစ်သည်။
တန်ဖိုးကြီး ရေငန်ငါးမျိုးတွင် ပါသည်။
ဆေးဖက်ဝင်သော သူ့အသည်းကို ပင်လယ်ရွှေ ဟုပင် တင်စားကြသည်။
အရှေ့အာရှတွင် တိုင်းရင်းဆေးဖော်ရာတွင် သုံးသည်။
ငါးမျိုးကောင်းထွက်သော နိုင်ငံများမှာ စင်္ကာပူ၊ မလေးရှား၊ အင်ဒိုနီးရှား၊ ဟောင်ကောင်နှင့် ဂျပန်တို့ဖြစ်သည်။
အကြီးဆုံး ဖမ်းမိသည့်အရွယ်မှာ အိန္ဒိယငါးဖမ်းသမားနှစ်ယောက် ဖမ်းမိသည့် အလေးချိန် ကီလို (၃၀) ရှိ ငါးပင် ဖြစ်သည်။
ထိုအရွယ်ငါးထီးမှာ ရူပီး (၄-၅) သိန်း ရနိုင်သည်။
အမဖြစ်လျှင်မူ (၁-၂) သိန်း တန်သည်။
အရွယ်နှင့် အလေးချိန်အပြင် ငါးအသည်းကိုလည်း တကီလိုလျှင် ၅ သိန်းမှ ၆ သိန်းအထိ ရသည်။
ကိုးကား ကဏ္ဍ:အရှေ့တောင်အာရှတွင် တွေ့ရသောငါး။
thumbnail|ပီရူးနိုင်ငံ အလယ်ပိုင်းကမ်းရိုးတန်းရှိ ချင်ချားကျွန်းပေါ်မှ ငှက်ချေးမြေဩဇာမိုင်းတွင်း ပင်လယ်ငှက်ကြီးများ စွန့်ထုတ်သော မစင်ဖြစ်၍ ငါးရိုးဖတ်များလည်း ပါရှိတတ်သည်။
ငှက်သေကောင်၊ ငါးသေကောင်များလည်း ပါရှိသည်။
တောင်အမေရိကတိုက် အနီးအပါး ကျွန်းများမှ ကျောက်ဆောင်များတွင် တူးဖော်ယူကြသည်။
နေ့တွင် သွေ့ခြောက်လျက် နိုက်ထရိုဂျင်ဓာတ်များ ပြည့်ဝလျက်ရှိရာ မြေဩဇာအဖြစ် အသုံးပြုကြသည်။
နှစ်သက်ကြာရှည်သော အခါ ယမ်းစုန်းများ ကိန်းဝင်၍ နိုက်ထရိုဂျင်နည်းပါးသွားတတ်သည်။
၁၇၂၃-ခုနှစ်တွင် စပိန်နိုင်ငံသား အင်ကာဂါစီလာဆိုဒါဗီဂါ ဆိုသူက စတင်ဖော်ထုတ် သုံးစွဲခဲ့သည်။
ငှက်ဆတ် (Psarisomus dalhousiae) သည် အလျား ၁၀ လက္မခန့်ရှိ၍ ဦးခေါင်းထိပ်တွင် ပြာလဲ့နေ၍ အလွန်လှပသော ငှက်ဖြစ်သည်။
အသံကျယ်လောင်သည်။
သစ်ကိုင်းဖျားတွင် နားကာ အပေါ်ဘက်သို့ ကူးလျှောက်၍ သစ်ရွက်ကြားရှိ ပိုးများကို ရှာဖွေစားသောက်သည်။
ဥများမှာ အဖြူတွင် အညိုပြောက်များ ရှိသည်။
ဟိမဝန္တာတောင်တန်းမှ ဆူမတြာကျွန်းကျွန်းအထိ စိမ်းလန်းသော တောများတွင် တွေရသည်။
ကိုးကား ကဏ္ဍ:အရှေ့တောင်အာရှတွင် တွေ့ရှိရသော ငှက်များ ကဏ္ဍ:ဘူတန်နိုင်ငံတွင် တွေ့ရှိရသော ငှက်များ ကဏ္ဍ:နီပေါနိုင်ငံတွင် တွေ့ရှိရသော ငှက်များ။
ငှက်တဇပ် (Lanius tephronotus) သည် အရှေ့တောင်အာရှဒေသတွင် ကျင်လည်ကျက်စားသည့် ငှက်ဖြစ်သည်။
သယံဇာတနှင့် သဘာဝပတ်ဝန်းကျင် ထိန်းသိမ်းရေး ဝန်ကြီးဌာန၊ သစ်တောဦးစီးဌာန အမိန့်ကြော်ငြာစာအမှတ် ၆၉၀/၂၀၂၀ ကိုးကား ကဏ္ဍ:ဘူတန်နိုင်ငံတွင် တွေ့ရှိရသော ငှက်များ ကဏ္ဍ:တိဗက်တွင် တွေ့ရှိရသော ငှက်များ ကဏ္ဍ:နီပေါနိုင်ငံတွင် တွေ့ရှိရသော ငှက်များ ကဏ္ဍ:ယူနန်ပြည်နယ်တွင် တွေ့ရှိရသော ငှက်များ ကဏ္ဍ:အိန္ဒိယနိုင်ငံတွင် တွေ့ရှိရသော ငှက်များ။
မြန်မာနိုင်ငံမိခင်နှင့်ကလေးစောင့်ရှောက်ရေးအသင်း () သည် မြန်မာနိုင်ငံတစ်ဝန်းလုံးရှိ မိခင်နှင့်ကလေးများ၏ ကျန်းမာရေး၊ ပညာရေးနှင့် လူနေမှုဘဝအဆင့်အတန်း မြင့်မားလာစေရေးအတွက် ဆောင်ရွက်လျက်ရှိသော စေတနာ့ဝန်ထမ်းလူမှုရေးအဖွဲ့အစည်း တစ်ရပ် ဖြစ်သည်။
အမျိုးသမီးများ၊ မိခင်များနှင့် ကလေးများအတွက် စောင့်ရှောက်မှု ပေးနိုင်ရန် ရည်ရွယ်လျက် မြန်မာနိုင်ငံ မိခင်နှင့်ကလေးစောင့်ရှောက်ရေးအသင်းကို နိုင်ငံတော် အစိုးရမှ စေတနာ့ဝန်ထမ်းလူမှုရေး အဖွဲ့အစည်း တစ်ခုအဖြစ် ၁၉၉၁ ခုနှစ် ဧပြီလ(၃ဝ)ရက်နေ့တွင် ဥပဒေအမှတ်(၂၁/၉ဝ) အရ ဖွဲ့စည်းပေးခဲ့သည်။
မြန်မာနိုင်ငံ မိခင်နှင့်ကလေး စောင့်ရှောက်ရေးအသင်းကို ဗဟိုကောင်စီဝင်(၃၅)ဦးဖြင့် ဖွဲ့စည်းပြီး ကျန်းမာရေးဝန်ကြီးဌာန၊ ပြည်ထောင်စုဝန်ကြီး၏ (၅-၇-၂ဝ၁၃)ရက်စွဲပါ အမိန့်ကြော်ငြာစာအမှတ်(၁၉/၂ဝ၁၃)အရ မြန်မာနိုင်ငံမိခင်နှင့်ကလေးစောင့်ရှောက်ရေးအသင်း၏ ဗဟိုအလုပ်အမှုဆောင်အဖွဲ့ (၁၅)ဦးအား ဖွဲ့စည်းတာဝန်ပေးအပ်ခဲ့သည်။
လူမှုရေးလုပ်ငန်းများကို စိတ်ပါဝင်စားသူ၊ အသက်(၁၈)နှစ်ပြည့်ပြီးသူ လူမျိုး/ဘာသာ၊ ကျား/မ မရွေး မိမိသဘောဆန္ဒအလျောက် အသင်းဝင်ခွင့် လျှောက်ထားနိုင်သည်။
မြို့နယ်အသင်းနှင့် အသင်းခွဲများ ဖွဲ့စည်းနိုင်မှု အခြေအနေ ၂ဝ၁၃ ခုနှစ် ဒီဇင်ဘာလ(၃၁)ရက်နေ့အထိ မြို့နယ် အသင်းပေါင်း (၃၃ဝ)သင်း၊ အသင်းခွဲပေါင်း (၂၂ဝ၆၃)နှင့် အသင်းဝင်အင်အား စုစုပေါင်း (၁၂၂ဝ၉၂၄၇) ဦးဖြင့် ဖွဲ့စည်းထားသည်။
ယုံကြည်ချက်စာတမ်း မြန်မာနိုင်ငံမိခင်နှင့်ကလေးစောင့်ရှောက်ရေးအသင်းသည် လူမှုရေးအဖွဲ့အစည်းတစ်ရပ်ဖြစ်ပြီး မြန်မာနိုင်ငံတစ်ဝန်းလုံးရှိ မိခင်နှင့်ကလေးများ၏ ကျန်းမာရေး၊ ပညာရေး၊ လူမှုရေး စောင့်ရှောက်မှုပေးခြင်းဖြင့် မိသားစု၏ ဘဝအဆင့်အတန်း မြင့်မားလာစေရေးကို အထောက်အကူ ပြုရန်ဖြစ်သည်။
အသင်း၏ရည်ရွယ်ချက်များ မြန်မာနိုင်ငံတစ်ဝန်းလုံးရှိ မိခင်နှင့်ကလေးများ၊ မိသားစုများ၏ ကျန်းမာရေးနှင့် လူမှုရေးဆိုင်ရာ ကူညီစောင့်ရှောက်မှုလုပ်ငန်းများကို ထိရောက်စွာ ဆောင်ရွက်နိုင်ရန်အလို့ငှာ စေတနာ့ဝန်ထမ်း အဖွဲ့ အစည်းတစ်ခုကိုဖွဲ့စည်းရန်၊ တစ်နိုင်ငံလုံးတွင်ဖွဲ့စည်းထားရှိသော မြို့နယ်အသင်းများနှင့် အသင်းခွဲ များအား မိခင်နှင့်ကလေး ကျန်းမာရေးစောင့်ရှောက်ရေး အခြေခံပညာရပ်များကို စည်းရုံးဖြန့်ဖြူးပေးရန်၊ တစ်နိုင်ငံလုံးတွင် ဖွဲ့စည်းထားရှိသော မြို့နယ်အသင်းများနှင့် အသင်းခွဲများအား ကျန်းမာရေးနှင့် လူမှုရေးဆိုင်ရာ အထောက်အပံ့များ၊ အကူအညီများပေးရန်၊ မိသားစုများအား လိုအပ်သည့်အခါ ကျန်းမာရေးနှင့် လူမှုရေးဆိုင်ရာ အထောက်အပံ့များ၊ အကူအညီများပေးရန်၊ မြို့နယ်အသင်းများနှင့် အသင်းခွဲများအချင်းချင်း ပူးပေါင်းဆောင်ရွက်ရမည့် လုပ်ငန်းများ ချောမော အဆင်ပြေစေရေးအတွက် ညှိနှိုင်းဆောင်ရွက်ပေးရန်၊ မိခင်၊ ကလေးစောင့်ရှောက်ရေးလုပ်ငန်းများနှင့် မိသားစုစီမံချက်များကို အကောင်အထည်ဖော်ဆောင်ရွက်ရာတွင် အစိုးရ၊ အစိုးရမဟုတ်သော အဖွဲ့အစည်းများ၊ အပြည်ပြည်ဆိုင်ရာ အဖွဲ့အစည်းများနှင့် ပူးပေါင်းဆောင်ရွက်ရန်။
အသင်းမှဆောင်ရွက်လျက်ရှိသောလုပ်ငန်းများ (က) ကျန်းမာရေးဆိုင်ရာ စောင့်ရှောက်မှုလုပ်ငန်း (ခ ) ပညာရေးဆိုင်ရာ စောင့်ရှောက်မှုလုပ်ငန်း (ဂ) စီးပွားရေးဆိုင်ရာ စောင့်ရှောက်မှုလုပ်ငန်း (ဃ) လူမှုရေးဆိုင်ရာ စောင့်ရှောက်မှုလုပ်ငန်း (င) ပြည်တွင်းပြည်ပအဖွဲ့အစည်းများနှင့် ပူးပေါင်းဆောင်ရွက်ခြင်း (စ) နှစ်စဉ်ရှေ့လုပ်ငန်းစဉ်များ ချမှတ်ဆောင်ရွက်ခြင်း မြန်မာနိုင်ငံ မိခင်နှင့်ကလေး စောင့်ရှောက်ရေးအသင်း နှစ်ပတ်လည်အစီရင်ခံစာ မြန်မာနိုင်ငံ မိခင်နှင့်ကလေး စောင့်ရှောက်ရေးအသင်း လက်ကမ်းစာစောင် ကိုးကား Website Myanmar Maternal and Child Welfare Associaiton ကဏ္ဍ:မြန်မာနိုင်ငံအခြေစိုက် ဆေးပညာနှင့် ကျန်းမာရေး အဖွဲ့အစည်းများ။
ယူနိုက်တက်အမရဘဏ် (United Amara Bank) သည် ပြည်တွင်းပုဂ္ဂလိကဘဏ်တစ်ခုဖြစ်ပြီး ၂၀၁၀ ခုနှစ်၊ ဩဂုတ်လတွင် မြန်မာနိုင်ငံအစိုးရမှ ခွင့်ပြုပေးခဲ့သော ပုဂ္ဂလိကဘဏ် (၄)ခုထဲမှ တစ်ခုဖြစ်သည်။
နောင်တွင် ယူအေဘီဘဏ်လီမိတက် (uab bank Limited) ဟု ပြန်လည်၍ အမည်ပြောင်းခဲ့သည်။
ဘဏ်ကို အဓိကပိုင်ဆိုင်သူမှာ ဦးအောင်သောင်း၏ သားဖြစ်သူ ဦးနေအောင်ဖြစ်သည်။
ရုံးချုပ် (ရန်ကုန်ရုံးခွဲ)သည် အမှတ်- ၅၂၀( အေ/၄ )၊ ကမ္ဘာအေးဘုရားလမ်း၊ ဗဟန်းမြို့နယ်၊ ရန်ကုန်မြို့တွင် တည်ရှိသည်။
၂၀၁၉ ခုနှစ်၊ ဒီဇင်ဘာလတွင် ယူအေဘီ တာဝါ၊ တိုင်းမ်စီးတီး၊ ကမာရွတ်မြို့နယ်၊ ရန်ကုန်မြို့သို့ ရုံးချုပ် (ရန်ကုန်ရုံးခွဲ) အဖြစ် ပြောင်းလဲ ဖွင့်လှစ်ခဲ့သည်။
သမိုင်း ယူအေဘီ (UAB) ဘဏ်ကို ၂၀၁၀ ပြည့်နှစ်တွင် ပြည်တွင်းပုဂ္ဂလိကဘဏ်အဖြစ် အောင်မြင်စွာတည်ထောင်နိုင်ခဲ့သည်။
၂၀၁၀ခုနှစ် ဩဂုတ်လ ၁၆ရက်နေ့တွင် ယူအေဘီ (UAB) ဘဏ်၏ ပထမဆုံးဘဏ်ခွဲအဖြစ် နေပြည်တော်ဘဏ်ခွဲအားစတင် ဖွင့်လှစ်နိုင်ခဲ့ကာ ၂၀၁၇ ခုနှစ် ဩဂုတ်လအထိ ဘဏ်ခွဲအရေအတွက်ပေါင်း ၇၆ခုအထိ ဖွင့်လှစ်နိုင်ခဲ့ပြီး ဖြစ်သည်။
မတည်ရင်းနှီးငွေ ခွင့်ပြုပြီး မတည်ရင်းနှီးငွေမှာ မြန်မာကျပ်ငွေ ၇၅ ဘီလီယံဖြစ်ပြီး ထည့်ဝင်ပြီး ၃၀ ကျပ်ဘီလီယံဖြစ်သည်။
ဝန်ဆောင်မှုများ ယူနိုက်တက်အမရဘဏ်မှ ဆောင်ရွက်ပေးနေသော ဝန်ဆောင်မှုလုပ်ငန်းများမှာ အောက်ပါအတိုင်း ဖြစ်သည်။
ငွေစုဘဏ်အပ်ငွေစာရင်း စာရင်းသေအက်ငွေစာရင်း စာရင်းရှင်စာရင်း နိုင်ငံခြားငွေလဲလှယ်ခြင်း ဝန်ဆောင်မှု အငှားဝယ်ယူစနစ် ဝန်ဆောင်မှု အခွန်အခပေးချေခြင်း ဝန်ဆောင်မှု (GIRO Payment) အပြည်ပြည်ဆိုင်ရာငွေလွဲလုပ်ငန်း (Western Union) MPU၊ Visa ၊ MasterCard တို့နှင့်ချိတ်ဆက်ထားသော ATM ကတ် ဝန်ဆောင်မှု ကိုးကား 2. www.uab.com.mm တွင် သတင်းအချက်အလက် စစ်ဆေးပြီး။
ကဏ္ဍ:မြန်မာနိုင်ငံ၏ ဘဏ်များ။
thumb|ရန်ကုန်မြို့ရှိ အင်းဝဘဏ်ခွဲတစ်ခုပုံ အင်းဝဘဏ် သည် ပုဂ္ဂလိကဘဏ်တစ်ခုဖြစ်ပြီး တပ်မတော်မှ အဓိကပိုင်ဆိုင်သော ဘဏ်တစ်ခုဖြစ်သည်။
မြန်မာ့စီးပွားရေး ကော်ပိုရေးရှင်း(MEC) အား ၁၉၉၇ ခုနှစ်တွင် တည်ထောင်ခဲ့ပြီး အင်းဝဘဏ်ကို မြန်မာ့စီးပွားရေး ကော်ပိုရေးရှင်း၏ ငွေကြေးဆိုင်ရာ စီမံခန့်ခွဲမှုအတွက် အဓိကအသုံးပြုသည့်အပြင် အခြားဘဏ်များနည်းတူ ပြည်သူများသို့ ဘဏ်လုပ်ငန်းများကိုလည်း ဝန်ဆောင်မှုပေးလျက်ရှိသည်။
ရုံးချုပ်(ရန်ကုန်) သည် ကျောက်တံတားမြို့နယ်၊ ရန်ကုန်တိုင်း ဒေသကြီးတွင် တည်ရှိပြီး ရုံးချုပ်(နေပြည်တော်) သည် ကျိုင်းတုံလမ်း၊ အမှတ် (၃)၊ဇဝနသိဒ္ဓိရပ်ကွက်၊ ဥတ္တရသီရိမြို့နယ်၊ နေပြည်တော်တွင် တည်ရှိသည်။
၂၀၂၃ ဇန်နဝါရီ စာရင်းအရ တိုင်းနှင့်ပြည်နယ်အသီးသီးတွင် ဘဏ်ခွဲပေါင်း (၇၂)ခုဖွင့်လှစ်ထားသည်။
သမိုင်း အင်း၀ဘဏ်လီမိတက်ကို မြန်မာနိုင်ငံတော်ဗဟိုဘဏ်၏ ၁၅.၅.၁၉၉၇ ရက်စွဲပါ လိုင်စင်အမှတ် - မဗပ/ပီ - ၂၀(၅)( ၉၇) ဖြင့်ရင်းနှီးမြုပ်နှံဘဏ် (သို့မဟုတ်) ဖွံ့ဖြိုးရေးဘဏ်အဖြစ် ၁၉၉၇ခု နိဝင်ဘာလ ၂၈ ရက်နေ့တွင် စတင်ဖွင့်လှစ်တည်ထောင်ခဲ့သည်။
ဘဏ်ခွဲ ၇၂ ဘဏ်ထိ တိုးချဲ့ခဲ့ပြီး ဖြစ်သည်။
နောက်ဆုံးဖွင့်လှစ်သောဘဏ်ခွဲမှာ မင်္ဂလာဒုံဘဏ်ခွဲ(တပ်မတော်ဆေးတက္ကသိုလ်ရှေ့) ရန်ကုန်မြို့တွင်ဖြစ်သည်။
ဝန်ဆောင်မှုများ ငွေစုဘဏ်လုပ်ငန်း ငွေလွှဲလုပ်ငန်း Electronic Banking ချေးငွေလုပ်ငန်း International Banking တပ်မတော်ပြန်တမ်းဝင်အရာရှိများအတွက်လစာငွေပေးခြင်း ATM ကိုးကား ကဏ္ဍ:မြန်မာနိုင်ငံ၏ ဘဏ်များ။
ဒေါက်တာနေဝင်း သည် ဆရာဝန်၊ နိုင်ငံရေးသမား တစ်ဦးဖြစ်သည်။
၂၀၀၈ ခုနှစ် အဖမ်းမခံရခင်ကာလတွင် တော်ဘုရားလေး(အောင်ဇေ) အမှတ်တရ စာပေဆုရွေးချယ်ရေး ကော်မတီဝင် ဖြစ်ခဲ့သည်။
ဖခင်မှာ ဦးအောင်ခင်ဖြစ်သည်။
ဇနီးဖြစ်သူမှာ ဒေါ်သန္တာဖြစ်ပြီး သမီးမှာ ကျောင်းသားခေါင်းဆောင်တစ်ဦးဖြစ်သူ မဖြိုးဖြိုးအောင်ဖြစ်သည်။
,I'm Proud of You by Ko Aye Lin, Burma students freed after being held over anniversary,7 July 2012 ,BBC ပထမအကြိမ်ထောင်ချခံရခြင်း ၁၉၈၉ ခုနှစ်မှ ၂၀၀၅ ခုနှစ်အထိ နိုင်ငံရေးမှုဖြင့် ထောင်ချခံခဲ့ရသည်။
ဒုတိယအကြိမ်ထောင်ချခံရခြင်း နာဂစ်မုန်တိုင်း အပြီးတွင် မုန်တိုင်းကြောင့် ကွယ်လွန်သူများ၏ ရုပ်အလောင်းများကို သဂြိုဟ်ရန် ဆောင်ရွက်ခဲ့သည်။
ပိုင်ရှင်မဲ့ရုပ်အလောင်းများကို သဂြိုဟ်ရန် အဖွဲ့ဖွဲ့မှုကြောင့် မတရားသင်းဖွဲ့စည်းမှု အက်ဥပဒေဖြင့် စစ်အစိုးရက ဖမ်းဆီးခဲ့သည်။
ချမှတ်သော ထောင်ဒဏ်မှာ ၂နှစ်ဖြစ်သည်။
သို့သော် ၂နှစ် နှင့် ၇ လ ထောင်ကျခဲ့သည်။
လုပ်ငန်းလည်ပတ်သူ အင်ဂျင်နီယာ တစ်ဦးမှ ဒေတာစင်တာ၏ ကွန်ယက်လည်ပတ်မှု စောင့်ကြည့်ခန်းမှ စောင့်ကြပ်ကြည့်ရှုနေစဉ် ဒေတာ စင်တာ ဆိုသည်မှာ ကွန်ပျူတာစနစ်များ နှင့် ၎င်းတို့နှင့် ဆက်စပ်နေသာ စနစ်များဖြစ်သည့် ဆက်သွယ်ရေး စနစ်များ နှင့် အချက်အလက်များအား သိုမှီးသိမ်းဆည်းသည့် စနစ်များကို ထားရှိရာ အဆောက်အဦးတစ်ခု ဖြစ်သည်။
ယေဘုယျအားဖြင့် အပို သို့မဟုတ် အရေးပေါ်သုံး ဓာတ်အားပေးစနစ်များ၊ အချက်အလက် ဆက်သွယ်ရေး ချိတ်ဆက်မှု အပိုများ နှင့် ပတ်ဝန်းကျင် ထိန်းညှိရေးစနစ် (ဥပမာ လေညှိခြင်း နှင့် မီးသတ်ခြင်း စနစ်များ)၊ အမျိုးမျိုးသော လုံခြုံရေး ကိရိယာများ တပ်ဆင်ထားလေ့ ရှိသည်။
လုပ်ငန်းသုံး အဆင့်လည်ပတ်နေသော ကြီးမားသည့် ဒေတာစင်တာများသည် မြို့ငယ်တစ်မြို့စာမျှ လျှပ်စစ်ဓာတ်အားကို အသုံးပြုလေ့ ရှိကြသည်။
"Power Management Techniques for Data Centers: A Survey", 2014. ယနေ့ခေတ် ဒေတာစင်တာများ လိုအပ်ခြင်း ဒေတာစင်တာ၏ တစ်နေရာတွင် ဆက်သွယ်ရေးကိရိယာများ တပ်ဆင်ထားသည့် စင်များကို တွေ့မြင်ရစဉ် အိုင်တီ လုပ်ငန်းလည်ပတ်မှုသည် ကမ္ဘာတဝှမ်းရှိ အဖွဲ့အစည်းအများစု၏ လုပ်ငန်းလည်ပတ်မှုတွင် အရေးပါသော ထောင့်တစ်နေရာမှ ပါဝင်သည်။
ကုမ္ပဏီများအတွက် အဓိက အရေးထားသော အချက်မှာ လုပ်ငန်းစဉ်ဆက်မပြတ် လည်ပတ်နိုင်စေရေးပင် ဖြစ်သည်။
ကုမ္ပဏီများ အနေဖြင့် ၎င်းတို့၏ သတင်းအချက်အလက် စနစ်အား လုပ်ငန်းလည်ပတ်ရန် အတွက် မှီခိုအားထားကြသည်။
အကယ်၍ ထိုစနစ် မရှိပါက ကုမ္ပဏီ၏ လုပ်ငန်းလည်ပတ်မှု နှောင့်နှေး သွားမည် သို့မဟုတ် လုံးဝရပ်တန့်သွားမည် ဖြစ်သည်။
ထို့အတွက်ကြောင့် အိုင်တီ လုပ်ငန်းလည်ပတ်မှု အတွက် အားကိုးရသော အခြေခံအဆောက်အအုံ တစ်ခု ပံပိုးပေးနိုင်ရန် လိုအပ်ပြီး သို့မှာသာ အနှောင့်အယှက်ဖြစ်နိုင်သော အခွင့်အလမ်း အနည်းဆုံး ဖြစ်အောင် ဆောင်ရွက်ပေးနိုင်မည် ဖြစ်သည်။
သတင်းအချက်အလက် လုံခြုံရေးသည်လည်း အခြား အရေးပါသော အချက်ဖြစ်ပြီး ထို့အတွက်ကြောင့် ဒေတာစင်တာများသည် လုံခြုံစိတ်ချရသော ပတ်ဝန်းကျင်တစ်ခုကို ဖန်တီးပေးပြီး လုံခြုံရေး ကျိုးပေါက်မှုအတွက် ဖြစ်နိုင်ခြေ အခွင့်အလမ်းကို အနည်းဆုံး ဖြစ်အောင် ဆောင်ရွက်ပေးကြသည်။
ထို့အတွက်ကြောင် ဒေတာစင်တာများသည် ၎င်းတို့အတွင်း ထားရှိသော ကွန်ပျူတာစနစ်တို့၏ ပတ်ဝန်းကျင်ကို ဖြူစင်ရန် နှင့် အလုပ်လုပ်နိုင်စေရန် အတွက် စံနှုန်းမြင့်မားစွာ ထားရှိပေးရမည် ဖြစ်သည်။
ထိုသို့ ပြုလုပ်နိုင်ရန် အတွက် စက်ပိုင်းဆိုင်ရာ အအေးပေးစနစ်များ နှင့် ဓာတ်အားပေးစနစ်များ (အရေးပေါ်သုံး အရန်မီးစက် အပါအဝင်)ကို အပိုထားရှိပေးခြင်းသာမက ဖိုင်ဘာဆက်ကြောင်း အပိုများကို လည်း အသုံးပြုထာလေ့ ရှိကြသည်။
Light Dependent Resistor or Photoresistor ၏ခုခံမှုတန်ဖိုးသည် ယင်းအပေါ်သို့ ကျရောက်သည့် အလင်းပြင်းအားနှင့် လိုက်၍ ပြောင်းသည်။
ထို့ကြောင့် အလင်းအာရုံခံသော အီလက်ထရွန်းနစ်ပတ်လမ်း နှင့် အမှောင်အာရုံခံသော အီလက်ထရွန်းနစ်ပတ်လမ်း များကိုခလုတ်ကဲ့သို့ အသုံးချကြသည်။
LDR ကို ခုခံမှုတန်ဖိုးမြင့်သော cadmium sulphideတစ်ပိုင်းလျှပ်ကူးပစ္စည်းဖြင့် ပြုလုပ်သည်။
အမှောင်ထဲတွင်LDR ၏တန်ဖိုးသည် မြင့်မား၍ မီဂါအုမ်းခန့် ရှိနိုင်သည်။
အလင်းထဲတွင်မူ အုမ်းတန်ဖိုးသည် ရာဂဏန်းခန့်သာရှိနိုင်သည်။
Cadmium Sulphide မျက်နှာပြင်ပေါ်သို့ အလင်းကျရောက်ချိန်တွင် အက်တမ်မှ နဂိုရှိသော အီလက်ထရွန်များကို ထုတ်ပေးလိုက်ရသဖြင့် LDR ၏ခုခံမှုသည် ကျဆင်းသွားသည်။
အာရှစိမ်းလန်းမှုဖွံ့ဖြိုးရေးဘဏ် (Asia Green Development Bank) သည် ၂၀၁၀ ခုနှစ် ဩဂုတ်လတွင် နိုင်ငံတော်မှ ခွင့်ပြုပေးခဲ့သော ပုဂ္ဂလိကဘဏ် ၄ ခုမှ တစ်ခုဖြစ်သည်။
နေပြည်တော် ရုံးချုပ်မှာ အမှတ် (၁၆၈)၊ သီရိရတနာ အဆင့်မြင့် ဈေး၊ ဇမ္ဗူသီရိမြို့နယ်၊ နေပြည်တော်တွင် တည်ရှိပြီး၊ ရန်ကုန်ရုံးချုပ်မှာ အမှတ်(၅၁၉) ပြည်လမ်း၊ ကမာရွတ်မြို့နယ်၊ ရန်ကုန်မြို့တွင် တည်ရှိသည်။
မြန်မာနိုင်ငံ၌ စတော့အိတ်ချိန်းတည်ထောင်ပြီးပါက ၂၀၁၅ တွင် အများပိုင်ကုမ္ပဏီအဖြစ် ပြောင်းလဲမည်ဟု ကြေညာခဲ့သည်။
ဘဏ်ကို ထူးစီးပွားရေးလုပ်ငန်းစုက ဦးတေဇမှ တည်ထောင်ခဲ့ခြင်းဖြစ်ပြီး ရှယ်ယာ၏ ၁၅ ရာခိုင်နှုန်းကို ယခင်အာဏာရှင်ဟောင်းတစ်ဦးဖြစ်ခဲ့သူ ဦးနေဝင်း၏ မြေးများဖြစ်သော ဦးကျော်နေဝင်းကို ရောင်းချခဲ့သည်။
ဘဏ်အကြောင်း အနှစ်ချုပ် အာရှစိမ်းလန်းမှုဖွံ့ဖြိုးရေးဘဏ်၏ ပထမဦးဆုံးဘဏ်ခွဲကို ဩဂုတ်လ ၆ ရက် ၂၀၁၀ ခုနှစ်တွင် နေပြည်တော်၌ အောင်မြင်စွာ ဖွင့်လှစ်ခဲ့သည်။
ယခုအခါ ဘဏ်ခွဲငယ် အပါအဝင် ဘဏ်ခွဲပေါင်း ၅၅ ဘဏ်ကို မြန်မာနိုင်ငံ အနှံ့အပြား ဖွင့်လှစ်ပြီး ဝန်ဆောင်မှုပေးလျက်ရှိသည်။
အချိန်အတို ကာလအတွင်းမှာပင် အာရှစိမ်းလန်းမှုဖွံ့ဖြိုးရေးဘဏ် အနေဖြင့် နိုင်ငံတကာဘဏ်လုပ်ငန်း လုပ်ကိုင်ခွင့် လိုင်စင်၊ ငွေလဲလုပ်ငန်း လုပ်ကိုင်ခွင့်လိုင်စင် တို့ကို ရရှိခဲ့ပြီး နိုင်ငံခြားဘဏ်လုပ်ငန်း ဌာန(၁)ခု၊ ငွေလဲကောင်တာ (၄၅)ခုဖွင့်လှစ်ထားပြီး ဖြစ်သည်။
အာရှစိမ်းလန်းမှုဖွံ့ဖြိုးရေးဘဏ်သည် ဝန်ထမ်းပေါင်း ၂၀၀၀ ကျော် ဖြင့် မြန်မာနိုင်ငံတဝှမ်းလုံး၌ ဘဏ်ဝန်ဆောင်မှုလုပ်ငန်းများကို တိုးချဲ့လုပ်ကိုင်လျက် ရှိသည်။
နောက်ထပ် ဘဏ်ခွဲ ပေါင်းများစွာကိုလည်း ထပ်မံဖွင့်လှစ်ရန် စီစဉ်လျက်ရှိသည်။
ငယ်ရွယ်၍ တက်ကြွသော အတတ်ပညာပိုင်းဆိုင်ရာတွင် ထူးချွန်သော ဘဏ်လုပ်ငန်း ကျွမ်းကျင်သူများအပြင်၊ ဘဏ်လုပ်ငန်းဆိုင်ရာ ဝါရင့်ပုဂ္ဂိုလ်များ၊ ကွန်ပျူတာ ပရိုဂရမ်မာများ၊ စက်ပစ္စည်းပိုင်းဆိုင်ရာ နှင့် ကွန်ပျူတာ ကွန်ယက်ဆက်သွယ်မှုများတွင် ကျွမ်းကျင်သူများ၊ စီမံခန့်ခွဲမှုကျွမ်းကျင်သူများ၊ ဘဏ္ဍာရေးဆိုင်ရာ ကျွမ်းကျင်သူများ၊ ဈေးကွက်ရှာဖွေရာတွင် ကျွမ်းကျင်သူများ၊ လူ့စွမ်းအား အရင်းအမြစ်ဆိုင်ရာ ကျွမ်းကျင်သူများ ပါဝင်သောစွမ်းအားစုတို့ဖြင့် ဘဏ်၏အနာဂတ်ကို တိုးတက်အောင် ဖော်ဆောင်လျက်ရှိသည်။